Dasar Penerapan Nilai-nilai Islam dalam Pentadbiran

Dasar Penerapan Nilai-nilai Islam dalam Pentadbiran (Bahasa Inggeris: Inculcation of Islamic Values Policy) merupakan dasar yang diperkenalkan oleh Kerajaan Malaysia pada 1985 oleh Perdana Menteri, Tun Mahathir Mohamad. Dasar ini merupakan kesinambungan daripada usaha-usaha kerajaan Malaysia yang telah dilakukan seperti penubuhan sekolah-sekolah menengah agama berasrama penuh, Universiti Islam Antarabangsa, Bank Islam, Syarikat Insurans Islam dan pengukuhan Bahagian Hal-Ehwal Islam, Jabatan Perdana Menteri.

Tujuan 
Dasar ini diperkenalkan bertujuan untuk membentuk sebuah masyarakat Malaysia yang bermaruah, beridentiti kukuh dan disegani oleh masyarakat lain; menubuhkan sebuah 'negara bahagia'; menghapuskan sikap yang negatif dalam menjalankan tugas yang dipertanggungjawabkan; dan menghasilkan perkhidmatan yang bermutu.

Nilai yang diterapkan 
Hanya sebelas daripada nilai-nilai Islam yang banyak telah dipilih untuk dijadikan asas dasar ini. Nilai-nilai tersebut ialah:

 Amanah;
 Tanggungjawab;
 Ikhlas;
 Dedikasi;
 Sederhana;
 Tekun;
 Bersih;
 Berdisiplin;
 Bekerjasama;
 Berbudi Mulia; dan
 Bersyukur.

Sebelas nilai ini dipilih kerana ia merupakan unsur-unsur yang boleh diterima sebagai kunci kepada kejayaan dalam menjalankan urusan-urusan kehidupan terutamanya dalam pentadbiran sesebuah negara.

Baca lagi 

 Islam Hadhari
 Islam di Malaysia
 Pertubuhan Islam di Malaysia

Rujukan 

Islam di Malaysia
Dasar kerajaan Malaysia
Mahathir Mohamad